Abimbola Oluwafemi Daramola (An haife shi ne a ranar Tara 9 ga watan Nuwamba shekara ta 1967), Abimbola ya kasance dan asalin kasar Najeriya ne kuma masanin kimiyya,kuma dan majalisar Wakilan Najeriya ne wanda ke wakiltar mazabar tarayya ta Arewa, Jihar Ekiti,Kudu Maso Yammaci,kuma yafito ne daga jinsin yarbawa,Najeriya tun daga shekara ta 2011.Dan jam'iyyar siyasan APC ne (All Progressive Congress). An haifi Bimbo Daramola a Ado Ekiti, Jihar Ekiti ta Francis Adebayo Daramola, wani tsohon shugaban (Magajin) na Oye karamar a lokacin karamar hukumar Oye na karkashin Jihar Ondo, daga bisani aka kirkiri Jihar Ekiti a shekarar 1996 wanda gwamnatin mulkin soja ta Nijeriya a lokacin karkashin jagorancin marigayi Janar Sani Abacha. Daramola ya fara karatun firamare a Emmanuel Anglican Primary School, Ado-Ekiti da St. Joseph Primary School,Aramoko-Ekiti a shekarar 1973.Yayi karatun sakandare a Christ School Ado Ekiti,wanda Archdeacon Henry Dallimore ya kafa.Yayi karatun ilimin Geology a shekarar 1984 a jami'ar jihar Ondo ta lokacin, wacce aka sauya mata suna zuwa jami'ar Ado Ekiti,yanzu kuma ta zama jami'ar jihar Ekiti.